פעם ראשונה עם Airbnb אז קצת חששתי - אבל היה סופר!
אני הולכת לחפור (כל מה שאני רציתי לדעת כשקראתי את הביקורות) – אבל אתם יכולים לקפוץ לשורה האחרונה: מיקום מעולה, מחיר מצוין, מארח מושלם, אז בקיצור : SUPER!
והנה הפירוט: המיקום- מעולה!!! אזור מגורים שקט ובטוח וללא תיירים – אך קרוב לכל האטרקציות, ימים שלמים לא נזקקנו לתחבורה ציבורית. מגוון מסעדות במרחק הליכה מהבית סמוך לכנסיה פעילה, כך שהפעמנים מצלצלים (אנחנו אהבנו) מהבוקר.
הבנין ממוקם בין 2 תחנות מטרו – Bourse (ממש קרובה) ו - Grand Boulevard, שתיהן במרחק הליכה קצרה. מהשניה יש גם רכבת ישירה ל-Primark ( Créteil Soleil) (חצי שעה, לרדת בתחנה אחת לפני האחרונה. אבל תבואו מוקדם!).
דבר שכדאי לקחת בחשבון - יש בדירה הכל. ה כ ל! לא כדאי להביא כלום, תשאירו הרבה מקום למטען שתרצו להחזיר איתכם..
חוץ ממזון וחלב - לא היינו צריכים לקנות כלום. חיכה לנו מלאי של שמפו וסבון וכובע מקלחת ונייר טואלט וטישיו וסבון ידים/כלים/ כביסה ותה/קפה/מלח/תבלינים/שמן/חומץ בלסמי ואפילו ריבות באריזה אישית. יש עוד הרבה - להמשיך או שהבנו?
הדירה לא גדולה (היינו זוג+2 בנות עשרה) אבל התמונות משקפות נאמנה את הדירה ולא היה לנו צפוף מידי למרות שהספה בסלון היתה פתוחה עבור הילדות כל הזמן (נוחה יחסית!).
חדר השינה נפרד מהסלון (יש דלת לחדר השינה, בניגוד לדירות אחרות בפריז שבדקנו) ולא קטן (למען האמת - ענקי, בהשוואה לחדר המלון בפריז ששהינו בו לפני שנה רק שנינו) ומספק פרטיות מהסלון. כלי מיטה נקיים ובשפע וכריות נוספות למי שצריך ומגבות – כמה שרק רוצים.
כל סנטימטר בדירה מחושב בקפידה - בחלל הדירה נכנס ה-כ-ל: קרש גיהוץ ומגהץ ומכונת כביסה ויבוש וטוסטר ומיקרו ותנור ומקרר וכלי אוכל -כל הסוגים . אפשר לחיות ולבשל לנצח! גם מייבש חסה..
בחדר הרחצה אין אמבטיה אבל המקלחת מאובזרת בראשים שונים (מלמעלה, מהצד, 6 ראשי – תסתכלו בתמונה) ויש מים חמים כל הזמן – ובשפע.
ומעל הכל – המארח: גרג! לא סתם הוא קיבל "Super host". הוא באמת כזה: שלח לנו תמונות בווטסאפ כשבוע לפני, כדי שנדע בדיוק מה מחכה לנו – הדירה, והמדרגות (קומה 2, 74 מדרגות. מישהו ספר) – ביום-יום זה ממש לא הפריע אבל אפילו עם המזוודות לא היתה בעיה. אגב,הגענו באמצע הלילה - אין בעיה בשעת הצ'ק אין.
והסברים על הסופר הקרוב (100 צעדים או אפילו פחות) והפטיסרי הקרוב (קרוב עוד יותר, בדרך לסופר) ובמהלך כל השבוע – מסרוני "הכל בסדר?" ו"אם יש שאלות – אך תהססו" ומענה על כל שאלה שעלתה! אה, ולכריסמס גרג שלח לנו בקבוק שמפניה!
והמחיר מצוין (אתם רואים לבד) אז בקיצור : SUPER!